Kichwa: Ndege Pakistan: Ndege ya kijeshi yaangukia nyumba na kuwaua watu 18\nKwa kuzingatia jina la hapo juu la makala ya kuwaziwa, fikiria makala.\n
Wafanyakazi watano na raia 13 walikuwa miongoni mwa waliofariki , kulingana na vyombo vya waokoji .

Ndege hiyo ilikuwa ikifanya mazoezi wakati ilipoanguka na kusababisha moto mkubwa katika nyumba kadhaa. 

Shahidi mmoja alisema kuwa ndege hiyo ilikuwa imeshika moto kabla ya kuanguka. Ndege hiyo ya King Air 350 Turboprop ilidaiwa kupiga kona  kabla ya kuwasili ilikokuwa ikielekea na baadaye kuanguka.

Mji wa Rawalpindi ndio unaomiliki makao makuu ya jeshi

Rawalpindi, karibu na mji mkuju wa Islamabad  ndio eneo la makao makuu ya jeshi la Pakistan  na ndege hiyo inamilikiwa na kitengo cha mafunzo ya angani cha jeshi la Pakistan. 

Waziri mkuu wa Pakistan Imran Khan alituma risala zake za rambirambi na kuwaombea kupona kwa haraka waliopata majeraha  kulingana na ujumbe wa twitter uliotumwa na serikali ya Pakistan.

Je ndege hiyo ilianguka vipi?

Mashahidi katika eneo la mkasa wamesema kwamba ndege hiyo ilianguka katika nyumba ya familia moja katika makaazi. 

''Nilikuwa macho wakati ndege ilipopita mbele ya chumba changu  na tayari ilikuwa imeshika moto  ikiwa hewani'', alisema mkazi Ghulam Khan''.

 ''Sauti yake ilikuwa inaogopesha  na ilikuwa ndege ndogo. Ilianguka juu ya nyumba ambapo familia moja ilikuwa ikiishi''.

Shahidi mwengine , Yasir Baloch, alisema: Mkia wa ndege hiyo ulikuwa umewaka moto na ilichukua chini ya sekunde tatu kabla ya kuanguka kando ya nyumba yangu  na kuchomeka.

Waombolezaji waloifika katika eneo la tukio